જે રીતે આશા અને અનુમાન હતા એજ પ્રમાણે પરિણામ સામે આવ્યું. એક એકલા વ્યક્તિ નરેન્દ્ર મોદીએ પોતાની લોકપ્રિયતારણનીતિ અને વાકચાતુર્યથી પોતાની વિરુદ્ધ ચૂંટણી લડી રહેલા મુખ્ય ધરાના મીડિયા, એન જી ઓ વાદી ગેંગ તેમજ પોતાની જ પાર્ટીના કેટલાક અસંતુષ્ટોને ધૂળ ચટાડી ભોય ભેગા કર્યા એ ખરેખર કાબિલે દાદ છે આ સૂચીમાં મેં કોંગ્રેસને એટલા માટે પાછળ રાખી કારણકે આ ચૂંટણીમાં ગુજરાતમાં કોંગ્રેસ ચૂંટણી લડી જ રહી ન હતી, એ તો ક્યાય મુકાબલામાં જ ન હતી. ગુજરાતમાં કોંગ્રેસની દુર્ગતીના બે ત્રણ ઉદાહરણો આપી શકાય - પ્રથમ તો એ કે છેલ્લા ૧૦ વર્ષમાં કોંગ્રેસ નરેન્દ્ર મોદી સામે ગુજરાતમાં એક પણ સબળ કોંગ્રેસી નેતા તૈયાર કરી શકી નથી. અને સંજીવ ભટ્ટની પત્નીને નરેન્દ્ર મોદી સામે ઉભી રાખવામાં આવી. બીજું એ કે મોદી વિરુદ્ધ ચૂંટણી જીતવા જે બે મુખ્ય વ્યક્તિઓ પર કોંગ્રેસ નિર્ભર હતી અર્થાત કેશુભાઈ પટેલ અને શંકરસિંહ વાઘેલા બંને આર એસ એસના ભૂતપૂર્વ સ્વયં સેવક છે અને અને ચૂંટણી પહેલા જ હાર માની લેવાનું તૂટતું કોંગ્રેસી મનોબળ ત્રીજા કારણમાં જોવા મળે છે કે દેશમાં આવી આ પ્રથમ ચૂંટણી હતી કે સમગ્ર ગુજરાતમાં જે પોસ્ટરો લગાવવામાં આવ્યા હતા તેમાં ક્યાય ગાંધી પરિવારના કોઈ પણ સભ્યનો ફોટો પણ લગાવવામાં આવ્યો ન હતો. આ ત્રણ કારણોથી સમજાય છે કે કોંગ્રેસે ચૂંટણી પહેલા જ હાર માની લીધી હતી આથી જ તેમના સ્ટાર પ્રચારક ( ) રાહુલ ગાંધીએ ૧૮૨ સીટો પર થી માત્ર ૭ પર જ પ્રચાર કર્યો.